กรณ์แนะโต้งหยุดใช้อารมณ์ตอบโต้
"กรณ์" แนะ "&#8203;กิตติรัตน์" &#8203;ตั้งสติหยุดใช้อารมณ์ตอบโต้ ยกบทเรียน&#8203;วิกฤต2540 ฝืนค่าบาทเปิดช่องเก็งกำไรตลาดค้าเงิน
29 มี.ค. 2555

"กรณ์" แนะ "​กิตติรัตน์" ​ตั้งสติหยุดใช้อารมณ์ตอบโต้ ยกบทเรียน​วิกฤต2540 ฝืนค่าบาทเปิดช่องเก็งกำไรตลาดค้าเงิน
นายกรณ์ จาติกวณิช รองหัวหน้าพรรคประชาธิปัตย์ (ปชป.) อดีต รมว.คลัง กล่าวว่า  ขอเรียกร้องให้นายกิตติรัตน์ ณ ระนอง รองนายกรัฐมนตรี และรมว.คลัง ตั้งสติก่อนใช้อารมณ์ตอบโต้ตนเองเกี่ยวกับการส่งสัญญาณให้กำหนดนโยบายค่าเงินบาทอ่อนที่ระดับ 32-34 บาท ต่อดอลล่าร์ เพราะเป็นเรื่องที่ละเอียดอ่อนต่อระบบเศรษฐกิจไทย 



กรณ์
ทั้งนี้ ​นายกิตติรัตน์ ต้องถามตัวเองว่ามีเหตุผลใดที่ต้องดำเนินนโยบายเช่นนี้ เพราะหลังจากที่พูดเรื่องดังกล่าวต่อสาธารณะ มี อดีตรมว.คลังอย่างน้อย 3 คนที่ออกมาทักท้วง และเตือนให้รัฐบาลระมัดระวังในเรื่องของการแสดงท่าทีและจุดยืนต่ออัตราแลกเปลี่ยน  ทั้งนายสมคิด จาตุศรีพิทักษ์ และม.ร.ว.ปรีดียาธร  เทวกุล ต่างก็แสดงความกังวลกับเรื่องนี้และท้วงติงด้วยความหวังดีต่อประเทศชาติ
"การที่นายกิตติรัตน์ จะแสดงอารมณ์ฉุนเฉียวต่อเนื่องฟาดหัวฟาดหางไปถึงผู้ว่าแบงก์ชาติซึ่งมีหน้าที่รักษาเสถียรภาพเศรษฐกิจนั้น ไม่ได้เป็นผลดีต่อการสร้างความเชื่อมั่นให้เศรษฐกิจโดยรวม ผมคิดว่าแบงก์ชาติชี้แจงชัดเจนว่าระบบของเราเปิดเสรีในเรื่องของเงินทุนและใช้นโยบายดูแลอัตราดอกเบี้ย ไม่ได้กำหนดอัตราแลกเปลี่ยนมาเป็นเครื่องมือในการบริหารเศรษฐกิจ เพราะมีบทเรียนตั้งแต่ปี 2540 ว่าการฝืนความจริงให้ค่าเงินบาทอยู่ในอัตราเท่านั้นเท่านี้นั้นจะทำให้เกิดการเก็งกำไรในตลาดค้าเงินมากยิ่งขึ้น"นายกรณ์ กล่าว​
นายกรณ์ กล่าวว่า ในปี 2540 ที่เกิดวิกฤตต้มยำกุ้งเพราะรัฐบาลในขณะนั้นพยายามที่จะควบคุมทุกอย่างทั้งการเคลื่อนไหวของทุน อัตราดอกเบี้ยและอัตราแลกเปลี่ยนจนเกิดความเสียหายอย่างมหาศาลในทางเศรษฐกิจ ซึ่งเป็นเครื่องพิสูจน์แล้วว่าแนวทางเช่นนี้ส่งผลเสียหายต่อชาติ ดังนั้นนายกิตติรัตน์ ก็ควรจะได้เรียนรู้จากบทเรียนดังกล่าวด้วย อีกทั้งไม่เห็นด้วยที่นายกิตติรัตน์ อ้างตำแหน่งรองนายกรัฐมนตรีดูแลเศรษฐกิจมาข่มแบงก์ชาติว่าเป็นผู้กำหนดนโยบายได้ ทั้ง ๆ ที่ไม่มีอำนาจสั่งผู้ว่าแบงก์ชาติได้ จึงอยากให้ตั้งสติให้ดีอย่ามองทุกคนเป็นศัตรู และเร่งรัดช่วยเหลือประชาชนที่กำลังเผชิญกับปัญหาค่าครองชีพสูง รายได้ไม่เพียงพอกับรายจ่าย อย่าเอาเวลาของตัวเองมาทะเลาะกับคนที่กำลังทำหน้าที่อยู่
ด้าน นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวว่า กรณีที่นายกิตติรัตน์ ส่งสัญญาณเรื่องค่าเงินบาทอ่อนนั้น ​นายกิตติรัตน์ ไม่ควรพูดอะไรเลย เพราะไม่เกิดผลดี รวมทั้งจะทำให้ตลาดผันผวน​เป็น​การก้าวล่วงการทำงานของธนาคารแห่งประเทศไทย และ​ ไม่ส่งเสริมความเชื่อมั่น ทั้งในแง่ของการบริหารจัดการ และนโนบายทางเศรษฐกิจ
ทั้งนี้ที่ผ่านมามีการสร้างความเป็นอิสระ เพื่อไม่ให้เกิดวิกฤตอย่างเช่นวิฤติต้มยำกุ้งที่เคยเกิดขึ้น ไม่เข้าใจแนวคิด นายกิตติรัตน์ อ้างอิงจากเหตุผลอะไร อย่างไรก็ตาม ทุกคนมีความเห็นได้ แต่การพูดจาไม่ถูกต้อง แม้จะเป็นวิธีที่ถูกต้อง ก็ไม่ควรที่จะต้องมาพูดด้วยวิธีแบบนี้ เพราะไม่ควรพูดจากในทำนองข่มขู่ เพราะสร้างความไม่เชื่อมั่นในสายตาต่างประเทศ